paragraph_text: Rodnica je mišićna cijev duljine 8-10&nbsp;cm i promjera oko 25&nbsp;mm kad su joj stijenke rastegnute i koja se spaja na vrat maternice. Rodnica koja je vrlo elastična i tijekom penetracije se pod utjecajem emocionalnih reakcija i spolne uzbuđenosti prilagođava dimenzijama muškog spolnog organa (penisa) koji ispušta sjemenu tekućinu (ejakulat). Klitoris postaje dobro prokrvljen i iznimno osjetljiv, a prosječan promjer rodnice u žena koje još nisu rodile tijekom spolnog podražaja se obično povećava do 6,5&nbsp;cm kao i dužina, a maternica i vrat maternice se podižu. Ako se spolni odnos odvija dok je žena potpuno seksualno uzbuđena, ta promjena oblika rodnice pomaže lakše začeće. Žene s vrlo uskom rodnicom prodiranje muškog spolnog organa redovito osjećaju vrlo ugodnim, no kad nisu spolno uzbuđene taj doživljaj može biti vrlo bolan (dispareunija), jer uzbuđenje nije podiglo i pomaklo maternicu. U tim slučajevima, može se dogoditi zbog ponavljanja prodirućih pokreta i povreda jajnika, što je vrlo bolno.